tartuNLP/wikipedia-smugri-20251201 huggingface dataset:
Tizian

Tizian [t'iitsian] (õieti Tiziano Vecellio [titsi'aano vetš'ellio]; ka "Vecellio" (1477 või u 1490 Pieve di Cadore – 27. august 1576 Veneetsia) oli itaalia maalikunstnik, üks silmapaistvamaid kõrgrenessansi meistreid. 
Elukäik.
Maalimist hakkas ta õppima juba üheksa-aastaselt. Kümneaastaselt alustas õpinguid Veneetsias Sebastian Zuccato juures. Viis aastat hiljem õppis ta Giovanni Bellini juures. Tema kaasõpilaste seas olid Lorenzo Lotto, Sebastiano Luciani ja Giorgione.
1516. aastal, pärast Giovanni Bellini surma, määras Veneetsia valitsus ta ametlikuks riigikunstnikuks. Selles ametis tuli tal jäädvustada riigielu sündmusi ja juhtida kohalikku kunstielu. 
1533. aastal nimetas Saksa-Rooma keiser Karl V Tiziani oma õuemaalijaks. 
1545. aastal sai Tizian paavst Paulus III-lt kutse minna Rooma. Seal tutvus ta Michelangeloga.
1547. aastal sai Tizian kutse ilmuda Karl V õuemaalijana Augsburgi riigipäevale. Teist korda viibis ta Augsburgis aastatel 1550–1551. 
Tizian suri 1576. aastal katku.
Looming.
Tizian viljeles usu- ja mütoloogiaainelist kompositsiooni ning portreemaali. Tema portreede järgi tolleaegsetest valitsejatest ja teistest tuntud isikutest saame otsustada nende välimuse üle. Ta on jäädvustanud Karl V, Paulus III, Prantsusmaa kuninga François I ja Hispaania kuninga Felipe II.
Sõlm (kiirusühik)

Sõlm on merenduses ja lennunduses kasutatav mittesüsteemne kiirusühik. Kiirusega 1 sõlm liikuv alus läbib tunniga ühe meremiili. 1 sõlm = 1,852 km/h = 0,51444 m/s.
Kiirusühik on pärit omaaegsete purjelaevade kiiruse mõõtmise viisist. Logiliini moodustas iga 47 jala ja 3 tolli (14,40 m) tagant tehtud sõlmedega köis, mille otsa kinnitati veepinnal ankruna toimiv ujuk, halg (inglise keeles "log"), tünn või muu sarnane objekt. Ujuk koos selle külge kinnitatud liiniotsaga visati liikuvalt aluselt vette ja loendati sõlmi, mida logi laeva tekilt 28 sekundi (standardse liivakella aeg) jooksul vette sikutas. See meetod annab sõlme definitsiooniks 20,25 tolli sekundis ehk 1,85166 km/h, mis erineb tänapäeval kasutatavast definitsioonist vähem kui 0,2‰.
Kuigi sõlm ei ole SI-süsteemi ühik, kasutatakse seda tänapäevalgi laialdaselt. Nimelt on standardsed merekaardid valmistatud Mercatori projektsioonis, millel skaala muutub koos laiuskraadiga. Näiteks Atlandi ookeanil on skaala erinevus Florida ja Gröönimaa vahel kahekordne. Sellise kaardi jaoks ei saa anda ühtset lineaarset skaalat. Küll aga on skaala muutumatu kindlal pikkuskraadil põhja või lõuna suunas sõites: meremiil on defineeritud niisugusena, et see praktiliselt võrdub pikkuskraadi kaareminutiga.
Mõnikord öeldaks kiirusühikuks ekslikult "sõlm tunnis". Selline väljend on ebakorrektne: sõlm tunnis pole kiiruse, vaid kiirenduse ühik.
Keemiline energia

Keemiline energia (ka keemilise sideme energia, sidemeenergia) on energia, mis on talletatud aine(te) keemilisse struktuuri, ja mis võib vabaneda ainete ühinemise- või lagunemisprotsessis sõltuvalt keemilise protsessi tasakaalutingimustest. Reaktsioonil tekkiv või neelduv energia sõltub (tingimusel, et temperatuur jääb samaks) saaduste ja reageerivate ainete sidemetes peituva energiate vahest.
Varbola Jaanilinn

Varbola Jaanilinn (ladina keeles "Castrum Warbole") oli Muinas-Eesti suurim linnus Rapla–Varbola tee ääres Põlli külas Märjamaa vallas Raplamaal.
On arvatud, et Varbola linnus oli Jüriöö ülestõusu ajal üks kahest Harju ülestõusnute linnusest, kus end 1343. aasta sügisel kaitsti ja mis lõpuks vallutati.
Linnuse järgi on nime saanud Varbola kihistu.
Stralsund

Stralsund on linn Saksamaal Mecklenburg-Vorpommerni liidumaal. Linn asub Läänemere rannikul, Strelasundi väina kaldal.
Stralsund sai linnaõigused 1234. aastal ja oli Hansa Liidu liige.
Stralsundi ajalooline vanalinn kuulub UNESCO maailmapärandi nimistusse. Linnas asub okeanaarium Ozeaneum.
Stralsundis on sündinud Carl Wilhelm Scheele.
Kurdistani lipp

Kurdistani lipp on Aasias, peamiselt Iraagis, Iraanis ja Türgis elavate kurdide asuala, Kurdistani lipp.
Lipu proportsiooni on 2:3. Värvid tulenevad islami usu traditsioonidest. Punane tähistab vaprust ja kurdide võitlust, valge rahu ja roheline islamit. Kanga keskel on 21 kiirega päike, mis on kurdidele väga ammuse kultuurilise ja religioosse tähendusega. Number 21 on aga pärit kurdide rahvuslikreligioosseetest traditsioonidest.
Lipp loodi 20. sajandi algul Osmanite riigis elanud kurdi rahvuslaste poolt, et see esindaks nende võitlust iseseisvuse eest. 1919. aastal esitleti seda lippu Pariisi rahukonverentsil, kus töötati välja plaan iseseisva kurdi riigi loomiseks. Türgi ja Iraani vastuseisu tõttu jäi Rahvasteliidu plaan, Kurdistani riigi loomine ära. Lipp aga sai kiiresti väga populaarseks kogu Kurdistanis.
Viies meditatsioon

Viies meditatsioon on René Descartesi teose "Meditatsioonid esimesest filosoofiast" viies peatükk.
Honda F1

Honda F1 (inglise Honda Racing F1 Team) on endine Vormel 1 meeskond, Honda tehasemeeskond. 2006. aastast oli meeskonna ametlik nimetus Lucky Strike Honda F1 Racing Team.
Honda F1 meeskond tegi oma debüüdi Vormel 1-s 1964. aastal Saksamaa Grand Prix'l. Meeskonnana osaleti Vormel 1-s aastani 1968. Järgnevatel aastatel löödi vormelis kaasa Williamsi, McLareni ja BARi meeskondadega (meeskonnad kasutasid Honda mootoreid). Aastal 2005 ostis autokontsern Honda ära BARi omanikult British American Tobaccolt nende osaluse meeskonnas ning tekkis uus tehasemeeskond.
Meeskonnana pole suudetud maailmameistriks tulla ei sõitjate ega ka meeskondade arvestuses.
2006., 2007. ja 2008. aasta hooajal sõitsid meeskonnas Rubens Barrichello ja Jenson Button. Autodel kasutatakse Honda RA806E mootorit ja Michelini rehve.
2008. aastal kogus Honda 14 punkti ja sai 9. koha.
5. detsembril 2008 teatas Honda Motor Company tegevjuht Takeo Fukui, et majandusraskuste tõttu loobub ettevõte alates 2009. aastast Vormel 1 sarjas osalemisest ning paneb Honda F1 meeskonna müüki.
6. märtsil 2009 sai teatavaks, et Honda meeskonna ostis ära endine Ferrari tehniline juht Ross Brawn. Meeskond jätkab 2009. aasta hooajal tegevust Brawn GP nime all. Sõitjatena jätkavad Rubens Barrichello ja Jenson Button.
Honda

Honda (本田技研工業株式会社 "Honda Motor Co., Ltd.") on Jaapani autokontsern.
Honda on tuntud eeskätt autode, mootorrataste, väikemootorite ja robotite tootmise poolest.
2004. aastal oli Honda maailma suurim mootoritootja.
Honda oli ka esimene Jaapani autotootja, kes lõi 1986. aastal oma luksusautode brändi Acura.
Ajalugu.
Ettevõtte asutas Sōichirō Honda, iseõppinud insener, kes oli täiustanud sisepõlemismootori kolbe. Ta sai Toyotaga lepingu ja hakkas selle jaoks kolbe tootma. Tehas hävis maavärinas.
Teise maailmasõja ajal ja järel oli Jaapanis bensiinist suur puudus. Isegi Honda ei saanud oma autot kasutada. Seetõttu tuli talle pähe mõte paigaldada väike mootor jalgrattale. See äratas üldsuse tähelepanu ning Honda asutas taas ettevõtte, mis seekord tootis väikesi kahetaktilisi mootoreid mopeedidele ja mootorratastele. Ta kutsus Jaapani umbes 18 000 jalgrattapoe omanikke üles osalema sõjast räsitud maa majanduse taastamises ning kogus niimoodi piisavalt kapitali, et hakata tootma oma esimest mootorratast Honda Cub. See juhtus 1948 ja seda loetakse Honda sünniaastaks. Tema ettevõte kasvas kiiresti ning 1964. aastal sai sellest maailma suurim mootorrataste tootja.
1963 hakkas Honda tootma autosid. Selle aasta augustis valmis väikeveok Honda T360, millel oli väike 356 cm³ töömahuga bensiinimootor. Samal aastal tuli välja ka sportauto Honda S500, millel oli 44-hobujõuline 531 cm³ töömahuga mootor ja mis maksis 1275 USA dollarit.
2024. aasta lõpul asusid Honda ja Nissan uurima võimalikku ühinemist, mille käigus tekiks sõidukite müügimahult suuruselt kolmas autokontsern maailmas. Kuna Nissan on Mitsubishi Motorsi suurim aktsionär, siis võidakse kaasata ka Mitsubishi. Samal ajal oli Honda turukapitalisatsioon üle 40 miljardi dollari ja Nissanil umbes 10 miljardit dollarit.
Müük Eestis.
Augustis 2007 müüdi Eestis 295 uut Honda sõiduautot, kõige rohkem Honda Civicut (113). Honda oli uute sõiduautode müügi poolest Toyota järel teisel kohal.
Cagliari

Cagliari on linn Itaalias Sardiinia saarel, Sardiinia maakonna halduskeskus.
Linnas asub Cagliari Ülikool.
Ajalugu.
Cagliari kohal asus foiniiklaste linn Karalis, mis hiljem kuulus Kartaagole ja alates 238 eKr Roomale. 11. sajandil vallutas piirkonna Pisa.
MF1 Racing

MF1 Racing (ametlik nimi Midland F1, ka MF1; inglise Midland F1 Racing ja MF1 Racing) oli Vormel 1 meeskond. Sisuliselt kasvas meeskond välja Jordan Grand Prix' meeskonnast, kuna kuulub Midland Groupile, mis 2005. aastal ostis ära Jordani meeskonna. Meeskonna asutas Alex Shnaider. Meeskonna baas oli Silverstone'i ringrada.
2006. aasta Vormel 1 hooajal sõitsid Midland F1 meeskonnas Tiago Monteiro ja Christijan Albers. Esimese sõidu tegi meeskond Bahreini GP-l, kokku sõideti 18 võistlusel. Ühtki kvalifikatsioonivõitu meeskond ei pälvinud. Autodel kasutati Toyota RVX-06 mootorit ja Bridgestone'i rehve.
Aastal 2007 jätkas meeskond tegutsemist nime all Spyker F1 ja aastal 2008 nime all Force India.
Jüri Kivimäe (arst)

Jüri Kivimäe (sündinud 17. juunil 1953 Tallinnas) on eesti arst, üldkirurgia ja proktoloogia spetsialist.
1971 lõpetas ta Tallinna Spordiinternaatkooli (TSIK). 1977. aastal lõpetas Tartu Riikliku Ülikooli meditsiiniteaduskonna.
Jüri Kivimäe on töötanud kirurgina mitmes haiglas, viimati Rapla haiglas ja Tallinna Pelgulinna haiglas. 2020. aasta seisuga on ta Lääne-Tallinna Keskhaigla proktoloogiosakonna juhataja. Ühtlasi töötab ta kirurgina Medicumi kaubamärgi all tegutsevas Lasnamäe Tervisekeskuses.
Jüri Kivimäe on kutseühingu Tallinna Arstide Liit liige.
1999. aastal osales ta valimisliidu "Rapla Linnakodanike Liit" nimekirjas kohalike omavalitsuse valimistel Rapla linnas. 2002. aastal kandideeris ta erakonna Ühendus Vabariigi Eest – Res Publica nimekirjas Rapla valla volikogusse.
Jüri Kivimäe

Jüri Kivimäe (sündinud 17. augustil 1947 Pärnus) on eesti ajaloolane ja arhivaar.
Kasvas üles Tootsis. Pärast algkooli lõpetamist Tootsis õppis aastatel 1962–1965 Pärnu 1. Keskkoolis ja seejärel aastatel 1965–1970 Tartu Riiklikus Ülikoolis, kust ta sai ajaloolase ja ajalooõpetaja kutse ning diplomi. Tema lõputöö käsitles Tartu jesuiitide kolleegiumi ajalugu 16. sajandil. 
Pärast ülikooli töötas aastatel 1970–1975 Tallinnas kirjastuses Valgus "Eesti nõukogude entsüklopeedia" ajaloo ja filosoofia toimetajana. Aastatel 1975–1990 oli Teaduste Akadeemia Ajaloo Instituudi teaduslik töötaja.
Ta kaitses 1981. aastal Enn Tarveli juhendamisel valminud väitekirja Narva kaubanduse ja kaubanduspoliitika ajaloost 16. sajandil.
1996 valiti Jüri Kivimäe Tartu Ülikooli üldajaloo korraliseks professoriks.
Alates 1999. aastast on ta Toronto Ülikooli ajalooprofessor ja Elmar Tampõllu nimelise Eesti õppetooli juhataja, õpetades peamiselt Baltikumi, sealhulgas ka Hansa Liidu ajalugu ja vanu Liivimaa kroonikaid.
Lisaks Tartu ja Toronto ülikoolile on ta õpetanud Tallinna, Tampere, Turu ja Riia ülikoolides ning olnud stipendiaadina uurimistööl Rootsis ja Saksamaal.
Tema peamine uurimisvaldkond on Liivimaa vanem ajalugu. Ta on tegelnud ka selliste Eesti 20. sajandi ajaloo küsimustega nagu baltisakslaste ümberasumine, 1944. aasta märtsipommitamine Tallinnas, ajalookirjutuse ja 1905. aasta ajalugu jne.
Jüri Kivimäe abikaasa on ajaloolane Sirje Kivimäe ja vend ajaloofilosoof Mart Kivimäe.
Brigantiin

Brigantiin (itaalia keeles "brigantino") ehk kuunarprikk on kahemastiline purjelaev, mille fokkmastis on raapurjestus, kliivrid ja taakslid ning grootmastis kahvelpurjestus ja topslid ning taakslid. 
Brigantiin oli oma aja kiiremaid laevatüüpe. Seepärast olid nad kasutusel sõjalaevastikus side- ja luurelaevadena.
Triple sec

Triple sec ([tripl sekk] pr. k. 'kolmekordselt kuiv') on värvitu või oranžikas apelsinimaitseline liköör, mida kasutatakse kokteilides ja retseptides magus- ja maitseainena. On üldiselt asendatav tavalise apelsinilikööriga.
Selle likööri leiutas 1834. aastal Jean-Baptiste Combier Saumuris Prantsusmaal. Originaalitruud "triple sec"'i valmistatakse tänapäevalgi, leotades Haitilt pärit päikesekuivatatud apelsinikoori 24 tundi alkoholis ja destilleerides saja-aastastes vasest destilleerimisnõudes.
Renault Vormel 1-s

Renault F1 oli Vormel 1 meeskond. Meeskond tegi debüüdi Vormel 1 sarjas 1977. aasta Suurbritannia Grand Prix'l. 1986 lahkus meeskond sarjast. Tagasi vormel-1 sarja tuli meeskond 2002. aastal. Enne seda võistles meeskond Benettoni nime all.
2007. aasta Vormel 1 hooajal sõitsid meeskonnas Giancarlo Fisichella ja Heikki Kovalainen. Autodel kasutati Renault RS26 mootorit ja Bridgestone Potenza rehve.
Seni on võidetud kaks korda konstruktorite karikas, aastal 2005 ja 2006 ning kaks maailmameistritiitlit sõitjate arvestuses (2005, 2006).
2008. aastal sõitsid meeskonnas Fernando Alonso ja Nelson Angelo Piquet, kes jätkasid ka 2009. aastal.
4. augustil 2009 otsustas Renault' meeskond Nelson Piquet'ga lepingu lõpetada. Alates Euroopa GP-st Valencias asus tema asemele Romain Grosjean.
Pärast meeskonnast lahkumist tunnistas Piquet, et 2008. aasta Singapuri etapil andis meeskond talle korralduse teha avarii, et võistkonnakaaslane Fernando Alonso saaks etapi võita. Karistuseks määras FIA Renault' meeskonnale tingimisi kahe aasta pikkuse võistluskeelu. Meeskonna juht Flavio Briatore lahkus ametist ning sai määramata ajaks Vormel 1 sarjas tegutsemise ja sõitjate esindamise keelu.
2010. aastal sõitsid Renault' meeskonnas Robert Kubica (11) ja Vitali Petrov (12). Mõlema leping jätkus ka 2011. aasta hooajal. Robert Kubica sai aga enne hooaja algust Itaalias rallil osaledes raskelt vigastada ning 2011. aastal asendasid teda Nick Heidfeld ja Bruno Senna. Renault sai 2011. aastal konstruktorite arvestuses viienda koha. Renault lahkus Vormel 1 sarjast 2011. aasta hooaja lõpus.
2012. aastast kandis tiim nime Lotus F1 Team.
Lõuna-Osseetia lipp

Lõuna-Osseetia lipp on rahvusvaheliselt tunnustamata Lõuna-Osseetia Vabariigi lipp.
Lipp on horisontaalsete laidudega valge-puna-kollane trikoloor, mis on identne Põhja-Osseetia lipuga (algselt erinesid vaid lipu mõõtmed, Põhja-Osseetias 2:3 ja Lõuna-Osseetias 4:5). Praegused mõõtmed on mõlemal 1:2 ning sellega tahetakse rõhutada osseetide ühtsust ja soovi ühendada mõlemad Osseetiad. Punane sümboliseerib sõjalist vaprust, valge arukust ning rahvuse hingeelu, kollane aga inimeste heaolu.
Lipu kasutamine määrati 26. novembril 1990 vastu võetud konstitutsiooniga ning kinnitati 30. märtsil 1992 vastu nn riigilipu määrusega.
Amphilochos

Amphilochos oli vanakreeka mütoloogias Amphiaraose ja Eriphyle poeg, Alkmaioni vend.
Amphilochos oli üks epigoonidest, kes osales sõjakäigus Teeba vastu. Tema isa oli sõjas Seitse Teeba vastu hukkunud, ent epigoonide sõjaretk oli edukas, Teeba vallutati ja purustati.
Vastavalt oma sõbra, oraakli Mopsose soovitusele asus ta pärast seda koos Mopsosega Kiliikiasse, kus asutas Pyramuse jõe kaldale Mallose linna. Nad pidid seda kahekesi valitsema hakkama. Vahepeal käis Amphilochos mõneks ajaks oma sünnimaal Argoses, ent tagasi tulles ei lasknud Mopsos teda enam võimu juurde. Tekkinud kokkupõrkes tapsid mõlemad teineteise.
Teise versiooni järgi oli Amphilochos argoslaste üks juhte Trooja sõjas, tuli sealt elusana tagasi ning asutas Lääne-Kreekas Amphilochose Argose linna.
Ucayali piirkond

Ucayali piirkond on Peruu 1. järgu haldusüksus (piirkond). Asub Ucayali jõe keskjooksul vihmametsade alal. Piirneb idas Brasiiliaga.
Haldusjaotus.
Piirkond on jagatud neljaks provintsiks:
Hammasülekanne

Hammasülekanne on ülekanne, mis koosneb kahest või enamast hammasrattast või hammasrattast ja hammaslatist. Selle abil kantakse üle pöördliikumist või muudetakse see kulgliikumiseks (translatoorseks liikumiseks) või ka vastupidi. On mehaanikas laialt levinud.
Hammasülekannetest üldiselt.
Ülekandetegur.
Ülekandetegur on üks tähtsamaid hammasülekannet iseloomustavatest parameetritest.
Valdav osa hammasülekannetest teostab pöörlemise ülekandmist ühelt võllilt teisele tingimustes, kus võllide asend on fikseeritud ega muutu. Sel juhul võib hammasrataste pöörlemist käsitleda lihtliikumisena.
Vajadus hammasülekande järele tekib tavaliselt siis, kui on vaja muuta võllide pöörlemiskiirust, kusjuures üldjuhul on töömasinat käitav jõumasin (elektrimootor) liiga suure pöörete arvuga ja temaga ühendamiseks on vaja vahele asetada pöördeid alandav hammasülekanne ehk reduktor. Seetõttu tekib vajadus pöörlemiskiiruse muutuse iseloomustamiseks mingi konkreetse parameetriga. Selleks on ülekandetegur ehk ülekandesuhe.
Kulgliikumine

Kulgliikumine ehk translatoorne liikumine on absoluutselt jäiga keha mehaaniline liikumine, mille korral keha kõikide punktide trajektoorid on igal hetkel samasihilised ja tervikuna ühesuguse kujuga. 
Üldjuhul on kulgliikumine täielikult kirjeldatud, kui on antud keha kohavektori (ehk koordinaatide) sõltuvus ajast. 
Kulgliikumise lihtsamad erijuhud on järgmised:
Eriphyle

Eriphyle (vanakreeka keeles Ἐριφύλη) oli vanakreeka mütoloogias Argose printsess, Argose kuninga Talaose tütar ja Adrastose õde. Väidetavalt oli neil veel viis venda Aristomachos, Hippomedon, Mekistos, Parthenopaios ja Pronax ning kaks õde Astynome ja Metidike.
Eriphyle oli Amphiaraose naine ning Alkmaioni ja Amphilochose ema.
Amphiaraosel oli võime tulevikku ennustada. Nõnda nägi ta ette, et sõjakäik Seitse Teeba vastu lõpeb täieliku lüüasaamisega. Seepärast keeldus ta, kui ta naisevend kuningas Adrastos teda sõtta kutsus. See polnud tal esimene kord Adrastosega riidu minna. Esimesel korral oli Eriphyle nad lepitanud, ja pärast seda vandusid mõlemad, et kui nad veel kunagi omavahel tülitsema peaksid, siis otsustab Eriphyle, kummal on õigus. Sõjakäigu organiseerija, Teeba õigusjärgne kuningas Polyneikes võitis Eriphyle soosingu sellega, et kinkis talle oma esiema Harmonia kaelakee, ning naine saatis Amphiaraose sõtta. Amphiaraos pidi minema, ent palus poegi, et kui ta peaks surma saama, maksaksid nad emale kätte.
Zeus rebestas välgunoolega maa, mis neelas Amphiaraose koos kaarikuga hetkel, mil Periklymenos teda surmata tahtis. Sõjas said surma ka Eriphyle vennad Hippomedon ja Parthenopaios.
Alkmaion tappis oma ema, nagu oli isale tõotanud. Enne surma needis ema ta ära, soovides, et Alkmaion mitte ühelgi olemasoleval maal rahu ei saaks.
See soov täitus, aga mitte kohe. Alkmaion asus elama Arkaadiasse, mille kuningas Phegeos andis talle naiseks oma tütre. Siis saabusid erinnüsed, kes Alkmaionit lakkamatult jälitasid ega lasknud tal elada. Alkmaion küsis nõu Delfi oraaklilt, kes ütles, et erinnüsed on karistuseks ematapmise eest ja et Alkmaion peab elama asuma mõnele sellisele maale, mida needmise ajal veel olemas ei olnud. Alkmaion leidis Aitoolia ja Akarnaania piirijõe Acheloosi jõe deltast äsjamoodustunud saare ja kolis sinna. Seni, kuni ta saarel asus, ei tülitanud erinnüsed teda, ent tema abielu niisugune pealesunnitud elustiil hävitas ja põhjustas kaudselt ka Alkmaioni surma.
Iquitos

Iquitos on linn Peruus, Loreto piirkonna ja Maynase provintsi halduskeskus. Asub Amazonase jõe ääres.
Ajalugu.
Iquitos on asutatud jesuiitide misjonijaamana 1750. aastatel. Iquitos oli tuntud kautšukikaubanduse ja kummitööstuse keskus. 1960. aastatel hakati naftat puurima.
Linna lähedal asub Coronel FAP Francisco Secada Vignetta rahvusvaheline lennujaam.
Iquitoses on kaks ülikooli.
Sarah Brightman

Sarah Brightman (sündinud 14. augustil 1960 Berkhamsteadis Hertfordshire'is) on inglise laulja (sopran), tantsija ja näitleja.
Elulugu.
Sarah sündis pere kuuenda lapsena. Juba kolmeaastaselt hakkas ta tegelema tantsimisega, võttes osa kodulinna tantsufestivalidest Berkmastedis, väikeses turulinnas Londoni lähedal. Viieaastaselt võttis ta osa neljast tantsuvõistlusest, võites need kõik.
1976. aastal liitus ta tantsutrupiga Pan's People. Hiljem sai temast tantsutrupi Hot Gossip juhtfiguur. Hot Gossipi esitatud laul "I Lost My Heart to a Starship Trooper" (1978) sai kiiresti diskohitiks ning samas avastati Sarah' erakordne lauljatalent. Järgnenud aastatel ilmus temalt mitu singlit, kuid ühtki neist ei saatnud edu.
1981. aastal kandideeris Sarah Brightman muusikali "Cats" ja sai selles rolli. Seal tutvus ta helilooja Andrew Lloyd Webberiga, kellest sai hiljem tema abikaasa.
1984. aastal lahutas Webber oma eelmisest abikaasast ning abiellus Sarah'ga. Brightman sai staariks Webberi loodud muusikalides, kuulsamad "Aspects of Love" ja "The Phantom of the Opera". Paar lahutas abielu sõbralikult 1990. aastal.
1991. aastal tutvus Brightman Frank Petersoniga, kellest sai tema produtsent ja kallim. Petersoni abiga sai Brightmanist rahvusvaheline staar. Nende esimene koostöös valminud album kandis pealkirja "Dive", mis sisaldas ka hittlaulu "Captain Nemo".
1995. aastal valmis album "Fly", "pop"/"rock"-stiilis. Albumit saatis enneolematu menu, see sisaldas ka lugu "A Question of Honour".
Enne järgmist albumit avaldati singel "Time to Say Goodbye". Ühte versiooni laulust, mida Sarah Brightman laulis koos Andrea Bocelliga, müüdi üle 4 miljoni eksemplari ainuüksi Saksamaal, kuid see sai menukiks veel mitmes riigis.
1997. avaldatud album "Timeless" sisaldas juba üldtuntud laulu "Time to Say Goodbye" ja teisi klassikaliste lugude töötlusi, näiteks "Just Show Me How To Love You" (koos José Curaga), laulu oli varem esitanud Dario Baldambembo ning see kandis siis pealkirja "Tu Cosa Fai Stasera?"
Sarah Brightmani andekus nii poplaulja kui ka klassikalauljana tõi talle laialdase kuulsuse, ka tema järgmisi albumeid saatis edu. Edu peamiseks põhjuseks oligi tihe ja edukas koostöö Frank Petersoniga. Ilmusid menukad albumid "Eden" (1998), "La Luna" (2000), "Harem" (2003). Nende albumite turneedel on korduvalt kasutatud lavalisi etteasteid.
Sarah Brightman on osalenud ka mitmes filmis.
1100

1100. aasta (MC) oli 11. sajandi 100. aasta.
Traditsioon

Traditsioon (ladina keeles: "traditio" – üle-, edasiandmine, ülek. jutustamine; teade) ehk tava ehk komme on inimeste ja põlvkondade vahel toimiv ajaloolise materjali suuline või eeskuju najal edasi andmine. Traditsioon eeldab millegi kordumist - sündmuse, elukommete.
Traditsioon võib koosneda ka mitmest erinevast tegevusest üheskoos. Näiteks Eesti pulmakombed. 
Sotsioloogia seisukohalt on ühiselt omaks võetud traditsioon see, mis inimestele ühiseid norme anda suudab ja mis paneb inimesed tõhusamalt kui ükski kontroll või politseivalve neid norme ka täitma. Nende normide puhul, mille aeg ja traditsioon on "pühaks" teinud, mõtleb inimene kuidas oma elu ja tegevust kõige paremini korraldada, et vaieldamatute, täitmisele kuuluvate normide piiresse jääda.
Läbi aegade seostatakse traditsioone enim religiooni ja kirikuga. Paljud kiriklikud tähtpäevad on traditsioonid ja tähistatakse sarnaselt nii usklike kui uskmatute poolt, jõulud näiteks.
Samas on Karl Jaspers rõhutanud traditsiooni üldist tähtsust öeldes, et inimesed muudab inimeseks just traditsioon. Arnold Toynbee on aga traditsiooni kirjeldanud kui vastutuse ja vastusena ("challenge and response"). Saksa konservatiivne teoreetik Arnold Gehlen kutsus aga 1948. a. üles kuulutama traditsiooni ründamist samaseks genotsiidiga argumenteerides, et tegu on mingi inimrühma vaimse või füüsilise terviklikkuse vastu suunatud rünnakuga.
Puurmani valla lipp

Puurmani valla lipp on Jõgeva maakonnas asunud endise Eesti haldusüksuse Puurmani valla lipp.
Lipp kinnitati 5. jaanuaril 2000.
Lipu kirjeldus.
Puurmani valla lipp on ristkülikukujuline vapilipp. Kollase kanga alaservas on roheline kuuselõikeline laid 12 rohelise kuusega, mida läbib horisontaalne valge lainelõikeline laid. Kollase välja keskel on must, valge noka ja punase keelega kotkapea. 
Lipu normaalmõõtmed on 105x165 cm ning laiuse ja pikkuse suhe 7:11.
Lääs

Lääs (W) on üks neljast põhi-ilmakaarest, mille asimuut on 270 kraadi. 
Tähis W on pärit saksa keelest "Westen" ja inglise keelest "west".
Prestiiž

Prestiiž tähistab sotsioloogias inimese sotsiaalset respekteeritust ja tunnustust. Prestiiž sõltub teiste inimeste austusest ja traditsioonidest. 
Kui ühiskonnas üldiselt austatakse teadmisi ja oskusi, on prestiižsed inimesed need, kes teavad palju või oskavad midagi silmapaistvalt hästi. Samamoodi võib olla ka prestiižne mingi töökoht või elukutse, mida ühiskond kõrgemalt väärtustab. Kui ühiskonnas on oluline majanduslik kindlustatus, on prestiižne omada palju raha ja kalleid asju ja prestiižne on töötada ametikohal, kus kõige rohkem palka makstakse.
Prestiiži võivad ametlikult väljendada aumärgid ja autasud, kuid kui neid jaotatakse inimestele arusaamatutel või ühiskondlikult mitte aktsepteeritud asjaoludel, siis võib aumärgi saamine prestiižile vähendavalt mõjuda.
Taipalsaari vald

Taipalsaari on vald Soomes Lõuna-Karjala maakonnas.
Elanike arv on 4950 (2008). 2003. aasta andmetel oli elanikke 4723, 2005. aasta 31. detsembri andmetel 4895.
Pindala on 762,02 km², sealhulgas maapindala 345,10 km² ja veepindala 416,92 km². Suure osa vallast moodustab Saimaa järv.
Saari on umbes 700. Rannajoone pikkus on umbes 1000 km.
Vald on ükskeelne (soomekeelne).
Vald asutati 1571.
Külad.
Ahokkala, Ampujala, Haikkaanlahti, Haikola, Halila, Heikkola, Herttulla, Illukansaar, Jauhiala, Kannu, Karhula, Karhunpää, Kattelussaari, Kilkinsaari, Kilpiänsaari, Kirvesniemi, Kuhala, Kuikkula, Kurenlahti, Kurenniemi, Kurhila, Kutila, Kylänniemi, Laukniemi, Lehtola, Levänen, Liukkola, Merenlahti, Muukkola, Märkälä, Nieminen, Olkkola, Paakkola, Paarmala, Pakkala, Peltoinen, Pönniälä, Rehula, Reinikkala, Saikkola, Solkeinkylä, Taipalsaari, Telkkälä, Vainikkala, Viskarila, Vitsainen
Nirvana (film)

"Nirvana" on Itaalia 1997. aasta ulmefilm, mille on lavastanud Gabriele Salvatores. Filmi peaosades mängivad Christopher Lambert, Diego Abatantuono ja Stefania Rocca.
Kuigi film ei osutunud kinolinale jõudes kuigi menukaks, on see aastate möödudes muutunud filmifriikide ja küberpungisõprade maiuspalaks ning see on pakkunud inspiratsiooni paljudes kommertsprojektides ("Matrix", "Dark City" jne).
Sünopsis.
Programmeerija Jimi (Christopher Lambert) püüab lõpetada oma viimast arvutimängu "Nirvana". Üllatusega avastab ta, et mängu peategelane Solo (Diego Abatantuono) on teadlik oma olemusest ning kuna ta mängu jooksul iga kord surres taas uuesti ellu ärkab ja seda tsüklit aina kordama peab, palub ta Jimil mäng hävitada. Selleks peab Jimi sisse murdma oma tööandja, korporatsiooni Oksama Star peaarvutisse, mis on aga kaitstud väga keeruliste häkkimisvastaste seadmetega. Et sissemurdmine käib Jimil üksinda üle jõu, asub ta Salvatorese futumaailmas mängu hävitamiseks otsima abilisi.
Nirvana (täpsustus)

Nirvana on mitme asja nimi.
Vorona (Hopjor)

Vorona on jõgi Euroopas, Venemaa Penza, Tambovi ja Voroneži oblastis. 
Voolab Oka-Doni madalikul valdavalt edelasse ja lõunasse. Suubub paremalt Hopjorisse.
Pikkus 454 km, valgala 13 200 km².
São Tomé saar

São Tomé on saar Guinea lahes. 
Pindala 836 ruutkilomeetrit. 
Saar on mägine, kõrgus kuni 2024 meetrit. 
Kuulub São Toméle ja Príncipele.
Ajalugu.
Saar on kuulunud Portugali koloniaalimpeeriumisse. Portugali kolonialistid rajasid saarele 1500. aasta paiku ajaloo esimese istanduse. Istanduses töötasid orjastatud saareelanikud.
São Tomé

São Tomé on São Tomé ja Príncipe pealinn. See on riigi suurim linn, São Tomé provintsi ja Água Grande valla keskus.
Linn asub São Tomé saare kirdeosas.
Portugallased saabusid São Tomé saarele umbes 1470. aasta paiku. Varem oli saar asustamata. Portugallased üritasid kolooniat rajada 1485, kuid püsikoloonia rajati 1493.
Linna keskel asub 16. sajandil ehitatud katedraal. Vanimate hoonete hulka kuulub veel 1575. aastal ehitatud fort, kus tänapäeval töötab muuseum.
1641–1648 olid sadam ja fort hollandlaste valduses. 1709. aastal valitsesid linnas lühikest aega (alla ühe kuu) prantslased.
Latium

Latium oli Vana-Rooma piirkond Apenniini poolsaarel. See moodustas osa praeguse Itaalia Lazio maakonna alast – ligikaudu ristkülikukujulise ala Tiberi (praegu Tevere) jõe, Sabini mägede, Sinuessa ja Türreeni mere vahel. 
Latiumi keskus oli Rooma. 
Seal elas itaalikute tähtsaim rühm latiinid.
Pöide valla lipp

Pöide valla lipp on endise Eesti haldusüksuse Pöide valla lipp.
Lipp kinnitati 3. oktoobril 1995.
Lipu kirjeldus.
Pöide valla lipuks oli ruudukujuline vapilipp. Kollase kanga ülaservas sinine müürihambulise lõikega laid ning kollase välja keskel sinine liiliakujuliste otstega Kreeka rist (konksrist).
Lipu normalmõõtmed olid 105×105 cm.
Põhjendus.
Müürihambuline lõige tähistab nii Pöide maalinna kui ka ordulinnust. Sinine liiliakujuliste otstega Kreeka rist märgib 13. sajandist pärinevat Maarjale pühitsetud Pöide kirikut. Samuti viitab see Pöide vallas hiljem domineerivaks saanud apostellikule usutunnistusele.
Lipu kasutamise kord.
Valla lipu heiskamisel koos Eesti riigilipu, mõne teise riigi, maakonna, kohaliku omavalitsuse või muu lipuga, asus valla lipp lippude poolt vaadatuna vasakul, teise riigi, Eesti riigilipust või mõnest muust lipust.
Fokkmast

Fokkmast on vähemalt 2-mastilise laeva vöörist ahtri suunas loetuna eesmine ja ühtlasi järgnevast mastist (tavaliselt grootmast) mitte kõrgem, vaid pigem madalam mast. 
Fokkmasti külge kinnitatud esimest mastipikendust nimetatakse fokk-tengiks, teist fokk-praamtengiks ja kolmandat fokk-roiltengiks. Kõigil laevadel (eriti mootorlaevadel) ei pruugi mast koosneda mitmest osast või pikendusest. 
Purjelaevadel kinnituvad fokkmasti külge eespurjed ja vastavalt laevatüübile raapurjed, kahvelpurjed või muud tüüpi purjed. 
Väga paljudele fokkmasti kinnituvadtele taglase trossidele ja purjedele kirjutatakse ette "fokk–" kui masti tunnus.
Taasiseseisvumine

Riigi taasiseseisvumine on riigi iseseisvuse taastumine.
Võrkpall 1976. aasta suveolümpiamängudel

Võrkpall 1976. aasta suveolümpiamängudel Montréalis
18.–30. juulini.
Mehed.
"Play-off".
5.–8. kohale: Tšehhoslovakkia–Itaalia 3:0&lt;br&gt;
Lõuna-Korea–Brasiilia 3:2&lt;br&gt;
Poolfinaalid: Poola–Jaapan 3:2&lt;br&gt;
NSV Liit–Kuuba 3:0
Kohamängud.
7. koha mäng: Brasiilia–Itaalia 3:0&lt;br&gt;
5. koha mäng: Tšehhoslovakkia–Lõuna-Korea 3:1&lt;br&gt;
Pronksimäng: Kuuba–Jaapan 3:0&lt;br&gt;
Finaal: Poola–NSV Liit 3:2
Naised.
"Play-off".
5.–8. kohale: Saksa DV–Peruu 3:2&lt;br&gt;
Kuuba–Kanada 3:2&lt;br&gt;
Poolfinaalid: Jaapan–Lõuna-Korea 3:0&lt;br&gt;
NSV Liit–Ungari 3:0
Kohamängud.
7. koha mäng: Peruu–Kanada 3:1&lt;br&gt;
5. koha mäng: Kuuba–Saksa DV 3:0&lt;br&gt;
Pronksimäng: Lõuna-Korea–Ungari 3:1&lt;br&gt;
Finaal: Jaapan–NSV Liit 3:0
Saatanlik nõid

"Saatanlik nõid" ("The Satanic Witch") on Anton Szandor LaVey teos, mis ilmus 1971. aastal. 
Raamat on LaVey isiklike kogemuste ja ideedega rikastatud lahtiseletus nn "madalamale" (mitterituaalsele ehk manipulatiivsele) maagiale ning on eelkõige pühendatud naistele, kes "teavad, mida nad tahavad, julgedes selle saavutamisel ühiskonnas juurdunud arusaamadega vastuollu minna". 
Raamatu esimeses trükis on eessõna kirja pannud LaVey tütar Zeena LaVey, kelle elu on möödunud satanistliku nõia tähe all ning järelsõna pärineb LaVey abikaasalt Blanche Bartonilt, kes kuni 2002. aasta 30. aprillini tegutses Saatana Kiriku ülempreestrinnana. Uues ja täiendatus "Saatanlikus nõias" asendab Zeena LaVey sõnumit Saatana Kiriku uue ülempreestrinna Peggy Nadramia jutustus.
Raamatu tuuma moodustab LaVey selgitus inimeste jagunemisest, mida saab määrata, kasutades "Isiksuse analüüsi kella".
Eesti keeles ilmus teos 2009. aastal kirjastuselt Noria Books.
Vibulaskmine 1976. aasta suveolümpiamängudel

Vibulaskmine 1976. aasta suveolümpiamängudel Montréalis 27.–30. juulini harjutuses FITA-2.
Mehed.
Maailmarekord: Darrell Pace (USA) 2570 (1976).&lt;br&gt;
Olümpiarekord: John Williams (USA) 2528 (1972).&lt;br&gt;
37 võistlejat.
Naised.
Olümpiarekord: Doreen Wilber (USA) 2424 (1972).&lt;br&gt;
27 võistlejat.
Ilmar Palli

Ilmar Palli (26. veebruar 1948 Tallinn – 7. jaanuar 2019) oli eesti ajakirjanik.
Isiklikku.
Ilmar Palli oli kaks korda abielus. Esimesest abielust on tal neli last, teisest abielust kunstnik Epp Margustega kaks last.
Ærø

Ærø on saar Läänemeres, mis kuulub Taanile. See asub Väike-Beldi lõunaotsas, Fynist lõunas, ja kuulub Fyni maakonda. Saare pindala 88 km². Saarel elab 6863 inimest (1. jaanuari 2006 seisuga). Saarel on kolm linnalist asulat: Marstal, Ærøskøbing ja Søby, ning 14 küla.
Ærø on 30 km pikk ja 6 km lai. Maastik on künklik.
Saare peamine sadam ja majanduskeskus on Marstal, kus viimase rahvaloenduse andmeil elas 2120 inimest.
Ærøs on suur päikeseenergiajaam, mille paneelide pindala on 33 360 m², mis suudab katta 50% Marstali ja Ommeli soojusvarustusest.
Ajalugu.
Arheoloogilistel kaevamistel on leitud tõendeid asustusest saarel enne 8000 eKr. Saarel leidub palju muinaskalmeid ja dolmeneid.
Halduslikult oli saar sajandeid jagatud mitmesse ossa, mille omanikud ja kogu haldusjaotus muutus tihti. Sel põhjusel tekkis sellele mitte kuigi suurele saarele kaks linna. Samuti õhutas see saareelanike seas salakaubavedamist. 1629 põles Ærøskøbing maha ega saavutanud enam kunagi endist suurust.
Alates 1750 on kogu saar üks omavalitsusüksus.
Als

Als on Läänemere saar, mis kuulub Taanile. Asub Väike-Beldi lõunaotsas Jüütimaa rannikul. 
Saare pindala on 321 km² ja seal elab 51 806 inimest (1. jaanuari 2006 seisuga).
Saare suurim linn ja keskus on Sønderborg, mis asub niihästi Alsil kui ka Jüütimaal, sest neid eraldav Alsi väin on kitsas. Als on mandriga ühendatud kahe silla abil: 331 meetri pikkust Kuningas Christian X silda, mis ehitati 1925–1930, kasutavad nii autod kui ka rongid, ja 682 meetri pikkune Alssundi sild, mis ehitati 1978–1981, on ainult autodele.
Ajalugu.
Arheoloogilised uuringud näitavad, et saar oli asustatud juba kiviajal. Keskajal oli saar killustatud mitme omaniku vahel, kuni saare omandas Taani kuninga Christian III poeg Hans (1545–1622), kes omandas osa saarest ja ostis ülejäänud saare nende omanikelt välja. Pärast tema surma jagati saar taas tema pärijate vahel.
Aastast 1651 kuulus Als Augustenborgi hertsogitele, kes said nime selle järgi, et resideerisid Alsi saarel Augustenborgi lossis. Taani riik võttis saare oma otsevalitsuse alla 18. märtsil 1848, kui vürst Christian II August oli saksa marurahvuslasena astunud liitu preislastega, kes valmistusid samal aastal alanud Esimeseks Schleswigi sõjaks.
Aastal 1864 vallutasid saare Teises Schleswigi sõjas Preisi väed ja liitsid ta 1870 ametlikult Saksamaaga. Pärast Esimest maailmasõda, milles Saksamaa lüüa sai, korraldati rahvahääletus, mille tulemusena kuulub Als koos Põhja-Schleswigiga 1920. aastast jälle Taanile.
Óscar Arias Sánchez

Óscar Rafael de Jesús Arias Sánchez (sündinud 13. septembril 1940 või 1941 Heredias Costa Ricas) on Costa Rica poliitik. 
Aastatel 1986–1990 ja 2006–2010 oli ta Costa Rica president.
Ta on õppinud arstiteadust Bostoni Ülikoolis Ameerika Ühendriikides ning läbinud Costa Rica Ülikooli kraadiõppe õigus- ja majandusteaduses. 1974 sai ta Essexi Ülikoolist Suurbritannias doktorikraadi politoloogias.
Óscar Arias Sánchez on sotsiaaldemokraatliku Rahvusliku Vabastamise Partei (PLN, "Partido Liberación Nacional") liige.
1987. aastal pälvis ta Nobeli rahuauhinna tegevuse eest demokraatia ja koostöö arendamisel Kesk-Ameerika riikides. Ta on esimene Nobeli rahuauhinna laureaat, kes on valitud riigi presidendiks.
Rahvusraamatukogu

Rahvusraamatukogu on riigi keskne teaduslik universaalraamatukogu, mis hangib, säilitab ja teeb kättesaadavaks sellel maal, selle rahva keeles, selle maa kohta ilmunud ja selle maa autorite avaldatud väljaandeid. Ühtlasi on rahvusraamatukogu rahvusbibliograafia keskuseks.
Rahvusraamatukogu ülesannete täitmise võimaldamiseks on enamikus riikides sisse seatud sundeksemplari süsteem, mis kohustab kirjastajat, trükikoda ja/või autoriõiguse subjekti loovutama rahvusraamatukogule tasuta teatud arvu eksemplare oma väljaannetest.
Reeglina ei paku rahvusraamatukogud kojulaenutuse teenust. Sageli on rahvusraamatukogu puhul tegu raamatukogunduse teadus- ja arenduskeskuse ning riigi suurima raamatukoguga, kuid need tunnused võivad puududa või iseloomustada ka teist tüüpi raamatukogusid.
Rahvusraamatukogu võib tegutseda ka piirkonnas, mis ei ole suveräänne riik, kuid soovib pöörata erilist tähelepanu oma rahvusliku kultuuripärandi säilitamisele (Aruba, Bermuda, Cooki saared, Fääri saared, Gröönimaa, Macau, Québec, Šotimaa ja Wales).
Mõnes riigis on rahvusraamatukogu funktsioonid jagatud kahe või enama institutsiooni vahel (Ameerika Ühendriigid, India, Iraan, Itaalia, Mehhiko, Saksamaa, Taani ja Venemaa).
1197

1197. aasta
Sajandid: 11. sajand - 12. sajand - 13. sajand
Aastakümned: 1140. aastad 1150. aastad 1160. aastad 1170. aastad 1180. aastad - 1190. aastad - 1200. aastad 1210. aastad 1220. aastad 1230. aastad 1240. aastad
Aastad: 1192 1193 1194 1195 1196 - 1197 - 1198 1199 1200 1201 1202
1196

1196. aasta
Sajandid: 11. sajand - 12. sajand - 13. sajand
Aastakümned: 1140. aastad 1150. aastad 1160. aastad 1170. aastad 1180. aastad - 1190. aastad - 1200. aastad 1210. aastad 1220. aastad 1230. aastad 1240. aastad
Aastad: 1191 1192 1193 1194 1195 - 1196 - 1197 1198 1199 1200 1201
1194

1194. aasta
Sajandid: 11. sajand - 12. sajand - 13. sajand
Aastakümned: 1140. aastad 1150. aastad 1160. aastad 1170. aastad 1180. aastad - 1190. aastad - 1200. aastad 1210. aastad 1220. aastad 1230. aastad 1240. aastad
Aastad: 1189 1190 1191 1192 1193 - 1194 - 1195 1196 1197 1198 1199
1193

1193. aasta
Sajandid: 11. sajand - 12. sajand - 13. sajand
Aastakümned: 1140. aastad 1150. aastad 1160. aastad 1170. aastad 1180. aastad - 1190. aastad - 1200. aastad 1210. aastad 1220. aastad 1230. aastad 1240. aastad
Aastad: 1188 1189 1190 1191 1192 - 1193 - 1194 1195 1196 1197 1198
1192

1192. aasta
Sajandid: 11. sajand - 12. sajand - 13. sajand
Aastakümned: 1140. aastad 1150. aastad 1160. aastad 1170. aastad 1180. aastad - 1190. aastad - 1200. aastad 1210. aastad 1220. aastad 1230. aastad 1240. aastad
Aastad: 1187 1188 1189 1190 1191 - 1192 - 1193 1194 1195 1196 1197
1191

1191. aasta
Sajandid: 11. sajand - 12. sajand - 13. sajand
Aastakümned: 1140. aastad 1150. aastad 1160. aastad 1170. aastad 1180. aastad - 1190. aastad - 1200. aastad 1210. aastad 1220. aastad 1230. aastad 1240. aastad
Aastad: 1186 1187 1188 1189 1190 - 1191 - 1192 1193 1194 1195 1196
1190

1190. aasta
Sajandid: 11. sajand - 12. sajand - 13. sajand
Aastakümned: 1140. aastad 1150. aastad 1160. aastad 1170. aastad 1180. aastad - 1190. aastad - 1200. aastad 1210. aastad 1220. aastad 1230. aastad 1240. aastad
Aastad: 1185 1186 1187 1188 1189 - 1190 - 1191 1192 1193 1194 1195
1188

1188. aasta
Sajandid: 11. sajand - 12. sajand - 13. sajand
Aastakümned: 1130. aastad 1140. aastad 1150. aastad 1160. aastad 1170. aastad - 1180. aastad - 1190. aastad 1200. aastad 1210. aastad 1220. aastad 1230. aastad
Aastad: 1183 1184 1185 1186 1187 - 1188 - 1189 1190 1191 1192 1193
1186

1186. aasta
Sajandid: 11. sajand - 12. sajand - 13. sajand
Aastakümned: 1130. aastad 1140. aastad 1150. aastad 1160. aastad 1170. aastad - 1180. aastad - 1190. aastad 1200. aastad 1210. aastad 1220. aastad 1230. aastad
Aastad: 1181 1182 1183 1184 1185 - 1186 - 1187 1188 1189 1190 1191
1179

1179. aasta
Sajandid: 11. sajand - 12. sajand - 13. sajand
Aastakümned: 1120. aastad 1130. aastad 1140. aastad 1150. aastad 1160. aastad - 1170. aastad - 1180. aastad 1190. aastad 1200. aastad 1210. aastad 1220. aastad
Aastad: 1174 1175 1176 1177 1178 - 1179 - 1180 1181 1182 1183 1184
1130. aastad

1130. aastad
1130. aastad on aastad 1130–1139 pKr.
Sajandid: 11. sajand - 12. sajand - 13. sajand
Kümnendid:
1080. aastad 1090. aastad 1100. aastad 1110. aastad 1120. aastad - 1130. aastad - 1140. aastad 1150. aastad 1160. aastad 1170. aastad 1180. aastad
Aastad: 1130 1131 1132 1133 1134 1135 1136 1137 1138 1139
Brian Mullooly

Brian Mullooly (iiri keeles "Brian Ó Maoluala"; sündinud 21. veebruaril 1935) on Iirimaa poliitik, endine Iirimaa ajutise presidentaalkomisjoni liige.
Ta on abielus. Tema abikaasa on Nancy (neiupõlvenimi Kelly), neil on 3 poega ja 5 tütart.
Douglas Hyde

Douglas Ross Hyde (iirikeelne nimi "Dubhghlas de hÍde") (17. jaanuar 1860 – 12. juuli 1949) oli Iirimaa keeleteadlane ja poliitik.
Ta oli Iirimaa esimene president 1938–1945.
Ta rajas organisatsiooni "Gaelic League", mis on üks suuremaid ja mõjuvõimsamaid kultuuriorganisatsioone Iirimaal.
DV

DV (Digital Video, digivideo) on 1996. aastal kasutusele võetud videovorming.
Video salvestatakse magnetlindile digitaalselt kaadrisisese tihendusega. Salvestamisel kasutatakse diskreetset koosinusteisendust (DCT). Salvestamise kiirus on 25 Mbit/s.
Kasutatakse kahes suuruses kassette: DV (või DVC) ja MiniDV.
DivX

DivX on videokoodek, mis põhineb MPEG-4 standardil.
Koodeki lõi firma DivX, Inc. (varem "DivXNetworks, Inc."). Varem oli olemas sarnane koodek DivX ;-) (versioonid kuni 3.x kaasaarvatud). DivX, Inc. võttis nime üle, jättis kirjavahemärgid lõpust ära lõi sisuliselt uue koodeki (versioonid alates 4.x).
Koodek muutus populaarseks, sest sellega on võimalik pakkida pikki videolõike, säilitades samal ajal suhteliselt hea pildikvaliteedi.
Koodek ja selle abil kodeeritud faile esitav DivX Player on tasuta allalaaditavad DivX kodulehelt. DivX Pro on tasuline ja sisaldab tööriistu video professionaalseks kodeerimiseks.
DivX koodekiga konkureerivad Xvid, Microsofti Windows Media Video ja Apple'i QuickTime.
MPEG-4

MPEG-4 on MPEG-standard (ISO/IEC-14496 ), mis kirjeldab muuhulgas video- ja audioandmete kadudega pakkimist. Tegemist on konteinerformaadiga (tähis MP4), mis koosneb 31 osast (standardid ISO/IEC 14496-1 kuni ISO/IEC 14496-31). Neis kirjeldatakse ka mitmesuguseid koodekeid, nagu nt audiokoodekid AAC ja HE-AAC ning videokoodekid DivX ja Xvid. Selle standardi järgi vormindatakse kõrgekvaliteedilisi audio- ja videofaile.
Konteineris on standarditud ka intellektuaalomandi kaitse süsteem DRM ().
Indeo

Indeo Video (ka Indeo) on videokoodek, mille lõi Intel 1992. aastal.
Indeo oli üks esimesi koodekeid, mis võimaldas reaalaja videoesitust tarkvaras, ilma spetsiaalriistvarata. Algne kodek oli asümmeetriline: video kodeerimiseks kulus oluliselt rohkem arvutusjõudlust, kui dekodeerimiseks. Indeo 2 ja Indeo 3 kodekid põhinesid vektorkvantimise algoritmil. 1996. aastal loodud Indeo Video Interactive (IVI) oli juba täiesti teistsuguste võimalustega kodek, mis põhineb wavelet algoritmil. IVI on skaleeriv koodek mis tähendab, et ta võimaldab dekodeerida videot erineva kvaliteediastmega olenevalt arvuti jõudlusest. Nii saavad kiiremad arvutid taasesitada kvaliteetsemat videot kui aeglasemad. IVI võimaldab määrata kuhu panna võtmekaadreid ning luua osaliselt läbipaistvat materjali ("chroma keyed transparency"). See võimalus on eriti kasulik kõikvõimalike multimeedia esitluste ja mängude loomiseks. Indeot kasutati 1990. aastatel üsna palju, kuid peagi muutusid MPEG kodekid seoses kiiremate protsessorite saabumisega populaarsemaks. 2000. aastal müüs Intel kodeki firmale Ligos Corporation.
Navitrolla

Navitrolla (kodanikunimega Heiki Trolla; sündinud 10. augustil 1970 Võrus) on eesti maalikunstnik.
Elukäik.
Kunstnikunimi Navitrolla on tuletatud kahe külanime liitmisest: Navi külast on pärit kunstniku ema ning Trolla külast tema isa. Navitrolla lõpetas Viive Kuksi kolmeaastase kunstistuudio. Õppis Tartu Ülikoolis geoloogiat, proovis astuda Eesti Kunstiakadeemiasse õppima arhitektuuri ja maali, kuid ei läbinud konkurssi. Osales 1990. aastal kunstirühmituse Lüliti asutamises.
Aastast 1993 vabakutseline kunstnik. Naivistlik maalimislaad tõi talle kiiresti tuntuse. 
Aastail 1997–2001 pidas Navitrolla kunstigaleriid nii Tallinnas kui ka Tartus. Praegu asub ainus Navitrolla galerii Tallinna vanalinnas, aadressil Lühike jalg 1. Navitrolla elab ja töötab Lõuna-Eestis.
Isiklikku.
Navitrolla poeg on räppar Azma. Navitrolla onu on eesti teadusfilosoof Enn Kasak.
Looming.
Viljelenud maali, graafikat ja tegevuskunsti, rohkesti töid on avaldatud postkaartidel ja kalendrites. Navitrolla on teinud ka kujunduse Tallinki parvlaevale Galaxy.
Navitrolla kunsti on liigitatud küll naivismi, küll sürrealismi äärealadele. Sagedaseks motiiviks on mitmesugused loomad nende jaoks harjumatus keskkonnas ja unenäoliste maastike taustal (nt troopilisele Aafrikale omased loomad põhjamaises looduses). Visuaalselt ja maalitehniliselt meenutavad Navitrolla maalid omaaegset Madalmaade talupojakunsti: lihtsad olustikulised motiivid, peenelt väljatöötatud detailid ja teataval määral ka kompositsiooni ülesehitus. Navitrolla piltidel korduvad stseenid, kus peamine idee, mis pildile mõtte ja ka pealkirja annab, on tavaliselt nurgas või esmapilgul märkamatu. Piltide pealkirjad on orgaaniliselt kujutatuga seotud. Navitrolla loomingus võib näha ka koomiksikunsti mõjusid: lühikest lugu, mis lõpeb ootamatu puändiga. Navitrolla on koomiksirea lühendanud üheks humoorikaks pildiks. 
Navitrolla on öelnud, et kõige suurem mõte, mida ta vaatajatele edastada tahab, on see, et maalides on ta õnnelik ja selle läbi on ta muutnud maailma ühe inimese võrra õnnelikumaks.
Navitrolla näitusi on toimunud hulgaliselt nii Eestis kui ka välismaal. 2008. aasta jaanuaris korraldas ta Tate Modernis näituse oma Londonis maalitud piltidest.
Windows Media Video

Windows Media Video (WMV) on Microsofti videokodekitehnoloogiate üldnimetus.
See on Microsofti kompleksne lahendus multimeedia ülekanneteks internetti. Lisaks on Windowsi toodetele integreeritud autoriõiguste kaitse süsteem.
RealVideo

RealVideo on videovorming, mille on loonud ja mida arendab firma RealNetworks. RealVideo on mõeldud pildi otseülekanneteks interneti vahendusel.
Esimene versioon anti välja 1997. aastal, 2008. aasta seisuga on kõige uuem versioon 10.
RealVideo töötab mitmetel platvormidel, nagu Windows, Mac OS X, Linux, Solaris ja mitmed mobiiltelefonid.
RealVideot kasutatakse tavaliselt koos RealAudio heliga ning need pannakse kokku RealMedia (.rm) faili.
RealVideo sobib kasutamiseks otseülekanneteks. See tähendab, et samal ajal, kui videot saadetakse, näidatakse seda teises arvutis. Tegelikult esineb küll väike viivitus. Näiteks saab sel viisil vaadata televisiooni.
Sven Senka

 
Sven Senka (sündinud 17. septembril 1965 Kärdlas) on eesti kunstnik.
Ta on õppinud Tartu Kunstikoolis (1983–1989) skulptor Tõnis Paberit ja maalikunstnik Raimo Saare juhendamisel ja Eesti Goethe Gümnaasiumis (1989–1991) Ain Kaalep, Linnar Priimägi, Madis Kõiv, Rein Sepp, Heiti Pakk jt juhendamisel. Ta on aastast 2024 Tartu Kunstnike Liidu liige.
Kreedo.
Mere taga sündinud, kuid hingelt põline tartlane Sven Senka on juba üle 35 aasta mõtestanud ja lõuendile kandnud elu filosoofilisi, ajaloolisi ja jumalikke teemasid, liikudes nii figuratiivse, abstraktse kui ka geomeetrilise eneseväljenduse radadel. Lisaks maalidele on ta loonud nii skulptuure, tekstiile kui ka maastikke, otsinud tõe ilu, ilu tõde silmapiiri tagant ja enese seest. See teekond ei lõpe. Tema tunded on elavas dialoogis tema teadmistega, kus teadmised otsivad sõnastusi ümbritsevast kultuurist ja ajaloost, mineviku lugudest. Tema looming on soov öelda sõna sekka oleviku ja tuleviku mõtestamisele, temale omastes vormides ja kujundites.
Isiklikku.
Sven Senka on sündinud kooliõpetaja ja mehaaniku kolmelapselise pere vanima pojana. Ta elab ja töötab Tartus.
Põdrala valla lipp

Põdrala valla lipp on Valga maakonnas asunud endise Eesti haldusüksuse Põdrala valla lipp.
Lipp kinnitati 4. septembril 1995.
Lipu kirjeldus.
Põdrala valla lipp on ristkülikukujuline vapilipp. Kangas on jagatud diagonaalse (vardapoolsest allnurgast lehvipoolsesse ülanurka) ristikulehelõikelise joonega kaheks väljaks. Ülemine, vardapoolne väli on sinine ja sellel on kuldne pügalrist. Alumine, lehvipoolne väli on aga kuldne ning sellel on viie õielehega sinine linaõis kuldse ringikujulise südamikuga.
Lipu normaalmõõtmed on 100×150 cm ning laiuse ja pikkuse suhe 6:9 (2:3).
Põhjendus.
Pügalrist, muistne Põhjala rahvaste sümbol on siin rahvaliku vaimsuse järjekestvuse võrdkuju. Rist on aga kristliku maailma kõige levinum kujund. Ristikulehelõige viitab põllumajandusele, valla elanike peamisele tegevusalale. Linaõis sümboliseerib linakasvatust, millega on juba vanast ajast jõukustki kogutud. Sinine on nooruse ja puhtuse värv ning kuld väärikuse ja jõukuse sümbol.
Kataloonia riigipeade loend

Kataloonia riigipeade loend loetleb Barcelona Krahvkonna riigipead aastail 801–1076 ja Kataloonia Kuningriigi riigipead aastail 1076–1479.
Piirissaare valla lipp

Piirissaare valla lipp on endise Eesti haldusüksuse Piirissaare valla lipp.
Lipu kirjeldus.
Piirissaare valla lipuks on ruudukujuline vapilipp. Valgel kangal roheline lutsukala punaste uimedega. Kala kohal punane pügalrist, milles omakorda must rist.